Na osnovu člana 92. stav 2. i 4. Zakona o budžetskom sistemu ( Službeni glasnik RS" br 54/09, 73/10 ,101/11,93/12,62/13,63/13- ispr...108/13,142/14, 68/15 – dr.zakon 103/15,99/16,113/17, 95/18, 31/19,72/19,149/20 i 118/21) i člana 42. Statuta opštine Prijepolje ( "Službeni glasnik opštine Prijepolje" br. 3/19,3/21 i 6/22), na predlog Opštinskog veća, Skupština opštine Prijepolje, na sednici održanoj \_\_\_\_\_\_\_2023. godine, donosi

**O D L U K U**

**o angažovanju revizora za obavljanje eksterne revizije završnog računa budžeta Opštine Prijepolje za 2022. godinu**

Član 1.

Ovom Odlukom reguliše se angažovanje revizora za eksternu reviziju finansijskih izveštaja koji čine sadržaj završnog računa budžeta Opštine Prijepolje za 2022. godinu.

Član

2.

Za finansijske izveštaje, koji čine sadržaj završnog računa budžeta Opštine Prijepolje za 2022. godinu i koji podležu reviziji angažovaće se revizor, u skladu sa zakonom kojim se uređuje računovodstvo i revizija.

Član 3.

Revizor finansijskih izveštaja završnog računa budžeta Opštine Prijepolje za 2022. godinu mora da ispunjava uslove za obavljanje poslova revizije finansijskih izveštaja, propisane zakonom kojim se uređuje računovodstvo i revizija.

Član 4.

Postupak javne nabavke za izbor revizora finansijskih izveštaja sprovešće se u skladu sa propisima koji regulišu javne nabavke.

Član 5.

Plaćanje usluga eksterne revizije vršiće se iz sredstava budžeta Opštine Prijepolje za 2023. godinu .

Član 6.

Ova Odluka stupa na snagu osmog dana od dana donošenja, a objaviće se u „Službenom glasniku Opštine Prijepolje“.

Broj: 400-3/23

Dana: \_\_\_\_\_\_\_\_\_\_\_2023.godine

P r i j e p o lj e

**SKUPŠTINA OPŠTINE PRIJEPOLjE**

PREDSEDNIK

Izudin Šantić

***OBRAZLOŽENjE***

Članom 92. stav 2. i stav 4. Zakona o budžetskom sistemu ("Službeni glasnik RS", br.54/09,73/10 ,101/10, 68/15,103/15, 99/16, 113/17, 95/18, 31/19,72/19,149/20 i 118/21) propisano je da završni računi budžeta lokalnih vlasti podležu eksternoj reviziji i da reviziju vrši Državna revizorska institucija, a da izuzetno(član 92.stav 4.Zakona o budžetskom sistemu), eksternu reviziju završnog računa budžeta lokalne vlasti može, da obavi i lice koje ispunjava uslove za obavljanje poslova revizije finansijskih izveštaja propisane zakonom kojim se uređuje računovodstvo i revizija.

S obzirom na visinu procenjenih sredstava koja će biti neophodna za plaćanje usluga eksterne revizije potrebno je sprovesti odgovarajući postupak u skladu sa propisima koji regulišu javne nabavke.

Sredstva za plaćanje usluga eksterne revizije obezbeđena su Odlukom o budžetu opštine Prijepolje za 2023 .godinu, na poziciji 53. Ekonomska klasifikacija 423511 Usluge po ugovoru-usluge revizije budžeta ("Službeni glasnik opštine Prijepolje, br. 16/22).

Ovom Odlukom predlaže se angažovanje revizorske institucije sa odgovarajućim kvalifikacijama za obavljanje eksterne revizije završnog računa budžeta Opštine Prijepolje za 2022. godinu (kako je to definisano članom 92.Zakona o budžetskom sistemu).

**RUKOVODILAC**

Odeljenja za budžet

i finansije

Gorica Bezarević